ફિલ્મના પ્લોટમાં કંઇ ખાસ નવું નથી. આ લિવ-ઇનમાં રહેતા કરિયર ઓરિએન્ટેડ કપલ તારા અને આદિની સ્ટોરી છે. તારા(શ્રદ્ધા કપૂર)ને આર્કિટેક્ચર ભણવા પેરિસ જવું છે, તો આદિ(આદિત્ય રોય કપૂર)ને યુએસ જવું છે, માર્ક ઝુકેરબર્ગને કોમ્પિટિશન આપવા. તેમના આ સપના પૂરા થાય ત્યાં સુધી તેઓ મુંબઇમાં એકબીજાની સાથે રહેવા માંગે છે. એકદમ સમજી-વિચારીને સમયસર છૂટા પડવાના લીધેલા નિર્ણય પર જ્યારે અમલ કરવાનો સમય આવે છે, ત્યારે બંન્નેની રિલેશનશિપ અલગ વળાંક લે છે. તેઓ એકબીજાથી છૂટા પડવા નથી માંગતા, પરંતુ આ વાત સામે કહી પણ નથી શકતા. કન્ટેમ્પરરી લવસ્ટોરીના કોન્સેપ્ટમાં ફિટ બેસતી આ મોર્ડન વાર્તા છે.